PATVIRTINTA

2025 m. vasario 28 d.

Centrinio viešųjų pirkimų ir koncesijų skyriaus Viešojo pirkimo komisijos posėdžio protokolu

Nr. 32-19-8

**MAŽOS VERTĖS PIRKIMO SKELBIAMOS APKLAUSOS BŪDU SĄLYGOS, VYKDANT PIRKIMĄ CVP IS PRIEMONĖMIS**

**CHEMINIŲ MEDŽIAGŲ** PIRKIMAS

**2025 m.**

**Kaunas**

**SKELBIAMOS APKLAUSOS SĄLYGOS**

**1. PERKANČIOJI ORGANIZACIJA:** Kauno miesto savivaldybės administracija (kodas 188764867), Laisvės al. 96, LT-44251 Kaunas.

**Pirkimas vykdomas Kauno plaukimo mokyklos naudai.**

**2. BENDROSIOS NUOSTATOS**

2.1. Pirkimas vykdomas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo“, Lietuvos Respublikos civiliniu kodeksu ir kitais viešuosius pirkimus reglamentuojančiais teisės aktais bei šiomis pirkimo sąlygomis.

2.2. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) adresu: <https://viesiejipirkimai.lt>.

## 2.3. Bet kokia informacija, pirkimo dokumentų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjai, kurie priėmė kvietimą arba yra priskirti prie pirkimo).

2.4. Visos pirkimo sąlygos nustatytos pirkimo dokumentuose, kuriuos sudaro:

2.4.1. skelbimas apie pirkimą;

2.4.2. pirkimo sąlygos (kartu su priedais);

2.4.3. dokumentų paaiškinimai (patikslinimai), taip pat atsakymai į dalyvių klausimus (jeigu bus).

## 2.5. Perkančiosios organizacijos kontaktiniai asmenys:

## *2.5.1.* *dėl klausimų, susijusių su pirkimo objektu* – Kauno miesto savivaldybės administracijos Bendrųjų reikalų skyriaus Aprūpinimo poskyrio specialistė Emilija Bakutė, tel. +370 64577045, el. p. [emilija.bakute@kaunas.lt](mailto:emilija.bakute@kaunas.lt).

## *2.5.2. dėl klausimų, susijusių su viešojo pirkimo procedūromis, pirkimo sąlygų reikalavimais –* Kauno miesto savivaldybės administracijos Centrinio viešųjų pirkimų ir koncesijų skyriaus vyr. specialistė Sigutė Taškūnienė, tel. +370 61844722, el. p. [sigute.taskuniene@kaunas.lt](mailto:sigute.taskuniene@kaunas.lt).

**3.** **ATLIEKAMO PIRKIMO VERTĖ:** mažos vertės pirkimas.

**4. PIRKIMO OBJEKTAS:**  Cheminių medžiagų pirkimas.

**Pirkimo objekto kodai pagal BVŽP:** pagrindinis BVPŽ kodas – 24312220-2 (Natrio hipochloritas). Papildomi BVŽP kodai: 24313123-9 (Aliuminio sulfatas), 24311411-1 (Sieros rūgštis).

**5. PIRKIMO APIBŪDINIMAS** Pagal Kauno plaukimo mokyklos poreikįperkamos cheminės medžiagos (toliau - prekės), įskaitant jų pristatymą, pakrovimą – iškrovimą ir tuščios taros išvežimą. Reikalavimai perkamoms prekėms nurodyti pirkimo sąlygų 2 priede / Sutarties 1 priede pateikiamoje techninėje specifikacijoje. Prekės pristatomos adresais (priklausomai nuo užsakymą pateikusio objekto) Demokratų g. 34 Kaunas, Partizanų g. 46 Kaunas, Baltų pr. 8 Kaunas. Perkamų prekių preliminarūs kiekiai nurodyti sutarties 2 priede ir pasiūlymo formoje (pirkimo sąlygų 1 priedas).

Sutartis sudaroma elektronine forma elektroninių ryšių priemonėmis. Sutartis įsigalioja, kai Sutarties Šalys ją pasirašo kvalifikuotais elektroniniais parašais. Sutartis galioja, iki bus išnaudota pradinės Sutarties vertė, kuri nurodyta Sutarties 2 punkte, bet ne ilgiau kaip 12 (dvylika) mėnesių arba iki Sutarties nutraukimo. Sutarties galiojimo pabaiga neatleidžia šalių nuo pareigos tinkamai įvykdyti Sutartimi prisiimtus įsipareigojimus.

**Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas:** vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (toliau – aprašas), 4.4.4.1 papunkčiu, perkančioji organizacija Sutarties 12.5 ir 29 punktuose savarankiškai nustatė aplinkos apsaugos kriterijus.

Preliminarioji sutartis nebus sudaroma.

Pirkimo objektas į dalis neskaidomas.

**Pirkimo būdas: skelbiamos apklausos procedūra.**

**Ekonomiškai naudingiausio pasiūlymo vertinimo kriterijus**:**kaina. Ekonomiškai naudingiausiu pasiūlymu laikomas mažiausios kainos pasiūlymas.**

**Motyvai, kodėl pirkimas neatliekamas naudojantis nacionalinės centrinės perkančiosios organizacijos paslaugomis (elektroniniu katalogu):** CPO LT kataloge nėra tokių prekių. Katalogo patikrinimo data 2025-02-06.

**Pasiūlymų pateikimo terminas:** **iki skelbime apie pirkimą nurodyto termino.**

**Su pasiūlymais susipažįstama CVP IS priemonėmis skelbime apie pirkimą nurodytą dieną.**

**6. REIKALAVIMAI TIEKĖJUI, PASIŪLYMO SUDĖTIS**

**6.1. Pasiūlymą sudaro žemiau nurodytų dokumentų visuma:**

**6.1.1.** **užpildytas pasiūlymas, parengtas elektroninėje formoje pagal pridedamą formą** (pirkimo sąlygų 1 priedas). Prašome parengtą pasiūlymą CVP IS „prisegti“ atskiru failu, pavadinimu „Pasiūlymas“. Tiekėjas pasiūlyme turi nurodyti, kokius subtiekėjus ir kokiai pirkimo sutarties daliai ketina pasitelkti, kokia pasiūlyme pateikta informacija yra konfidenciali. Konfidencialia informacija gali būti, pavyzdžiui, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos, nurodytos VPĮ 20 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, Centrinio viešųjų pirkimų ir koncesijų skyriaus Viešojo pirkimo komisija (toliau vadinama – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios informacijos tiekėjo pasiūlyme nėra;

**6.1.2.** **jungtinės veiklos sutartis,** jeigu pirkimo procedūroje dalyvauja **jungtinės veiklos sutartimi** susivienijusių ūkio subjektų grupė. Pateikiama skaitmeninė jungtinės veiklos sutarties kopija. Sutartis turi būti patvirtinta šalių parašais (notaro patvirtinimo nereikalaujame). Šioje sutartyje turi būti aiškiai nurodytos kiekvienos šalies pareigos, vykdant pirkimo sutartį. Sutartis turi numatyti **solidarią** visų šios sutarties šalių atsakomybę už prievolių perkančiajai organizacijai nevykdymą. Taip pat sutartyje turi būti numatyta, kuris asmuo atstovauja ūkio subjektų grupę (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

**6.1.3. Užpildytas pirkimo dokumentų 2 priedas „ Cheminių medžiagų techninė specifikacija“ (toliau – techninė specifikacija, jos:**

6.1.3.1. 3 punkto lentelės (3 ir 4 stulpeliuose), nurodant siūlomos prekės gamintoją ar prekės ženklą, prekės kodą (jeigu yra), konkrečius siūlomų prekių duomenis ir charakteristikas bei kitą reikalaujamą informaciją.

6.1.3.2. Įrodant siūlomos prekės atitiktį techninės specifikacijos reikalavimams,turi būti pateikti prekių gamintojo/importuotojo/platintojo ar įgaliotos institucijos/ įstaigos išduoti dokumentai, sertifikatai *(išskyrus \* pažymėtus reikalavimus, nes siūlomų prekių atitiktis \* pažymėtiems reikalavimams bus tikrinama sutarties vykdymo metu).*

Pasiūlymai, kuriuose siūlomos prekės neatitiks (bus prastesnės) techninėje specifikacijoje nurodytų reikalavimų, bus atmetami. Tiekėjas gali siūlyti lygiaverčių ir geresnių charakteristikų prekes.

***Pastaba:*** *jei iš techninėje specifikacijoje pateiktų duomenų (reikalavimų) būtų galima daryti prielaidą apie konkrečius prekių modelius ar šaltinius, konkrečius technologinius procesus ar prekių ženklus, patentus, tipus, standartus, sertifikatus, konkrečią kilmę ar gamybą, laikoma, kad jie yra tik orientaciniai ir tiekėjai gali siūlyti lygiaverčius (lygiavertiškumą privalo įrodyti tiekėjas).*

6.2. Pasiūlymo galiojimo užtikrinimo dokumentas nereikalaujamas.

6.3. Reikalavimai dėl tiekėjo atitikties kokybės vadybos sistemos ir aplinkos apsaugos vadybos sistemos standartams netaikomi.

6.4. Pirkime nebus naudojamas Europos bendrasis viešojo pirkimo dokumentas (EBVPD).

*Dėl Tiekėjo pašalinimo pagrindų nebuvimo, Perkančioji organizacija, vadovaudamasi Mažos vertės pirkimų tvarkos aprašo 9² punktu, pašalins tiekėją iš pirkimo procedūros, jei tiekėjas ir (arba) ūkio subjektai, kurių pajėgumais remiasi, turi VPĮ 46 straipsnio 21 dalyje nurodytą pašalinimo pagrindą (taikoma juridiniams asmenims), t. y.  tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.*

*Tiekėjas, teikdamas pasiūlymą, pasiūlymo formos (pirkimų sąlygų 1 priedas) 4 punkte patvirtina, kad tiekėjui nėra taikomas šis pašalinimo pagrindas. Tuo atveju, jei pirkimo sąlygose taikomi kvalifikaciniai reikalavimai, tiekėjas turi pateikti ūkio subjektų, kurių pajėgumais remiasi, laisvos formos deklaraciją, kurioje nurodoma, kad šie subjektai neturi VPĮ 46 straipsnio 21 dalyje nurodyto pašalinimo pagrindo.*

6.5. Tiekėjo kvalifikacijos reikalavimai nekeliami, **perkančioji organizacija tiekėjo kvalifikacijos netikrins.** **Tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.**

6.6. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu <https://viesiejipirkimai.lt>. Pasiūlymai, pateikti popierine forma arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų.

6.7. Pasiūlymus gali teikti tik CVP IS registruoti tiekėjai (nemokama registracija adresu <https://viesiejipirkimai.lt>). Visi dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz.: jpg, pdf, doc ir kt.).

6.8. Tiekėjas gali pateikti tik vieną pasiūlymą, negalima teikti alternatyvių pasiūlymų.

6.9. Teikiamas pasiūlymas neprivalo būti pasirašytas kvalifikuotu elektroniniu parašu.

6.10. Tiekėjas prisiima visas išlaidas, susijusias su pasiūlymo parengimu ir įteikimu.

6.11. Pasiūlymas turi būti parengtas lietuvių kalba, išskyrus pirkimo dokumentuose ir jų prieduose nurodytus atvejus.

**6.12. Pasiūlymas turi galioti ne mažiau kaip 60 dienų nuo pasiūlymų priėmimo termino pabaigos, nurodytos skelbime apie pirkimą.** Jei tiekėjo pasiūlyme nebus nurodytas jo galiojimo laikas, bus laikoma, kad pasiūlymas galioja tiek, kiek numatyta pirkimo dokumentuose.

**7. REIKALAVIMAI PREKĖS TIEKIMUI ir APIMTYS:**

7.1. Reikalavimai prekėms nurodyti Sutarties projekte ir jo 1 priede (pirkimo sąlygų 3 priedas). Preliminarūs prekių kiekiai nurodyti Sutarties projekto 2 priede ir pasiūlymo formoje (pirkimo sąlygų 1 priedas).

7.2. **Pasiūlymo kaina neturi viršyti 24 774,75 Eur su PVM,** priešingu atveju, pasiūlymas bus atmestas kaip neatitinkantis pirkimo dokumentų reikalavimų. Perkančioji organizacija, vertindama tiekėjų pasiūlymus, atsižvelgs į galutinę jos mokėtiną lėšų sumą, įskaitant perkančiosios organizacijos ir pirkimą laimėjusio tiekėjo įgyjamas mokestines prievoles, susijusias su PVM.

**8. PIRKIMO DOKUMENTŲ PAAIŠKINIMAI**

8.1. Pirkimo dokumentai gali būti paaiškinami, patikslinami tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją.

8.2. Prašymai paaiškinti, patikslinti pirkimo dokumentus gali būti pateikiami perkančiajai organizacijai CVP IS susirašinėjimo priemonėmis likus ne mažiau kaip 2 darbo dienoms iki pasiūlymų pateikimo termino pabaigos.

8.3. Nesibaigus pasiūlymų pateikimo terminui, perkančioji organizacija savo iniciatyva gali paaiškinti ar patikslinti pirkimo dokumentus CVP IS priemonėmis.

8.4. Perkančioji organizacija paaiškinimus, patikslinimus CVP IS priemonėmis turi pateikti visiems tiekėjams ne vėliau kaip likus 1 darbo dienai iki pasiūlymų pateikimo termino pabaigos. Perkančioji organizacija, atsakydama tiekėjui, kartu siunčia paaiškinimus ir visiems kitiems prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti ir (ar) patikslinti pirkimo dokumentus.

8.5. Bet kokia informacija, pirkimo dokumentų paaiškinimai, pranešimai ar kitas Komisijos ir tiekėjo susirašinėjimas yra vykdomas tik CVP IS susirašinėjimo priemonėmis.

8.6. Perkančioji organizacija neketina rengti susitikimų su tiekėjais dėl pirkimo dokumentų paaiškinimų.

**9. KAINODAROS TAISYKLĖS**

Tiekėjai, rengdami pasiūlymus ir vykdydami sutartį, vadovaujasi sutarties projekte (pirkimo sąlygų 3 priedas) nurodytomis kainodaros taisyklėmis. Sutarčiai taikoma fiksuoto įkainio kainodara.

**10. PASIŪLYMŲ PATEIKIMO TVARKA IR TERMINAI**

10.1. Tiekėjas pasiūlymą pateikia CVP IS priemonėmis (<https://viesiejipirkimai.lt>); **perkančioji organizacija reikalauja pasiūlymą sudarančius dokumentus teikti tik elektroninėmis priemonėmis naudojant CVP IS, dokumentus pateikiant doc, jpg, pdf formatais.**

10.2. Pasiūlymą dalyvis CVP IS priemonėmis pateikia **iki skelbime apie pirkimą nurodytos pasiūlymų pateikimo termino pabaigos.** Pasiūlymą sudaro pirkimo sąlygų 6.1 punkte nurodytų dokumentų visuma.

10.3. **Su CVP IS priemonėmis pateiktais pasiūlymais susipažįstama skelbime apie pirkimą nurodytą galutinę pasiūlymų pateikimo dieną.** Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas dalyviams bus pateikta po sprendimo dėl pirkimą laimėjusio pasiūlymo priėmimo.

10.4. Tiekėjo pasiūlymas bei kita korespondencija pateikiami lietuvių kalba, išskyrus pirkimo dokumentuose ar jų prieduose numatytas išimtis. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą (pateikiamas skenuotas dokumentas elektroninėje formoje). Vertimo į lietuvių kalbą patvirtinimas bus laikomas tinkamu, jeigu vertimas bus patvirtintas tiekėjo ar jo įgalioto asmens parašu ir antspaudu (jeigu turi).

10.5. Tiekėjas iki galutinio pasiūlymo pateikimo termino turi teisę atsiimti bei pakeisti savo pasiūlymą pateiktą CVP IS priemonėmis. Norėdamas vėl pateikti atsiimtą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.

10.6. **Pasiūlymų šifravimas.** Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

10.6.1. **iki** **pasiūlymų pateikimo termino pabaigos** naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti [interneto svetainėje](http://vpt.lrv.lt/uploads/vpt/documents/files/uzsifravimo_instrukcija.pdf) <https://vpt.lrv.lt/uploads/vpt/documents/files/uzssisfravimo%20instrukcija(1).pdf>

10.6.2. **ne vėliau kaip per 30 min. nuo pasiūlymų pateikimo termino pabaigos** **CVP IS susirašinėjimo priemonėmis** pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti el. paštu [sigute.taskuniene@kaunas.lt](mailto:sigute.taskuniene@kaunas.lt). arba [jurate.dabasinskiene@kaunas.lt](mailto:jurate.dabasinskiene@kaunas.lt). Tokiu atveju, tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija telefonu ir (arba) kitais būdais).

Tiekėjui užšifravus visą pasiūlymą ir iki aukščiau nurodyto laiko nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

**11. PASIŪLYMŲ VERTINIMAS**

Perkančioji organizacija, nagrinėdama pasiūlymus:

11.1. tikrina, ar pasiūlytos ne per didelės kainos, ar jos neviršija pirkimo sąlygų 7.2 punkte nurodytos kainos;

11.2. sudaro pasiūlymų eilę. Perkančioji organizacija vertina tik tą pasiūlymą, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, nes neatitinka VPĮ 45 straipsnio 1 dalyje nustatytų sąlygų, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas arba atmetami visi gauti pasiūlymai;

11.3. tikrina, ar pasiūlymas atitinka pirkimo dokumentuose nustatytus reikalavimus, ar tiekėjų pasiūlymuose nurodytos prekės, paslaugos ar darbai atitinka techninės specifikacijos reikalavimus, jei reikia, kreipiasi dėl pasiūlymo paaiškinimo ir pan. Jei tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų gali prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi Viešųjų pirkimų tarnybos nustatytomis Pasiūlymo patikslinimo, papildymo ar paaiškinimo taisyklėmis;

11.4. perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti įkainių, siūlomą pirkimo objektą, padaryti pakeitimų dėl ko pasiūlymas iš netinkamo taptų tinkamu ir pan.;

11.5. jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus, pvz., jungtinės veiklos sutartį, ar jų nepateikė, perkančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą;

11.6. radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu užfiksuotų įkainių. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudėtinių dalių arba papildyti kainą naujomis dalimis. Jei dalyvis per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo dokumentuose nustatytų reikalavimų;

11.7. įvertina, ar ekonomiškai naudingiausią pasiūlymą pateikusio tiekėjo pasiūlyme nurodyta kaina (jos sudedamosios dalys) neatrodo neįprastai maža. Jeigu pasiūlyme nurodyta kaina (jos sudedamosios dalys) atrodo neįprastai maža, perkančioji organizacija prašo tokią kainą pasiūliusį dalyvį ją pagrįsti, vadovaujantis VPĮ 57 straipsnio 2 dalies nuostatomis;

11.8. reikalaujami paaiškinimai ir (ar) patikslinimai yra pateikiami tik CVP IS susirašinėjimo priemonėmis. Tiekėjui neatsakius iki paklausime nurodytos datos ir valandos arba pavėlavus pateikti atsakymą ir jį pagrindžiančią informaciją, laikoma, kad tiekėjas atsakymo nepateikė;

11.9. gali nevertinti viso pasiūlymo, jei patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.

**12. PASIŪLYMAS ATMETAMAS, JEIGU:**

12.1. dalyvis pasiūlymą ar jo dalį pateikė ne CVP IS priemonėmis (išskyrus, kai tai numatyta pirkimo dokumentuose) arba pateikė pavėluotai, t. y. pasibaigus nustatytam terminui;

12.2. pasiūlymas neatitinka skelbime apie pirkimą ir pirkimo dokumentuose nustatytų reikalavimų (pateikta dokumentacija neatitinka pirkimo dokumentuose nustatytų reikalavimų; neužpildytas ar nepateiktas pirkimo sąlygų 1 priedas „Pasiūlymo forma“; neužpildytas / nepateiktas pirkimo sąlygų 2 priedas – techninė specifikacija, pasiūlyme siūlomos prekės neatitinka (blogesnių charakteristikų) reikalavimų; tikslindamas pasiūlymą tiekėjas pakeitė susisipažinimo su pasiūlymais metu užfiksuotą (-us) prekės (-ių) įkainį (-ius) be PVM; tiekėjo pasiūlyta kaina viršijo pirkimo sąlygų 7.2 punkte nurodytą kainą; pateiktas pasiūlymas teikti tik dalį prekių; tiekėjas nepateikė pasiūlymo kainos, t. y. tiekėjas užšifravo pasiūlymo dokumentą kuriame nurodyta pasiūlymo kaina, o kitus pasiūlymo dokumentus pateikė neužšifruotus ir iki pirkimo sąlygose nurodyto termino nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo dokumento ir kt.);

12.3. tiekėjas per perkančiosios organizacijos nustatytą protingą terminą neištaisė pasiūlyme pastebėtų aritmetinių klaidų ir (ar) nepatikslino, nepapildė arba nepaaiškino informacijos, kaip nurodyta Viešųjų pirkimų tarnybos nustatytose Pasiūlymo patikslinimo, papildymo ar paaiškinimo taisyklėse (VPĮ 45 str. 3 d.);

12.4. tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir perkančiosios organizacijos prašymu jų nepateikė, nepatikslino per perkančiosios organizacijos nustatytą terminą;

12.5. tiekėjas, perkančiajai organizacijos paprašius, per jos nurodytą protingą terminą nepateikė tinkamų pasiūlytos mažiausios kainos pagrįstumo įrodymų.

**13**. **PASIŪLYMO VERTINIMO KRITERIJUS IR PASIŪLYMŲ EILĖS SUDARYMAS**

13.1. Perkančioji organizacija ekonomiškai naudingiausią pasiūlymą išrinks pagal kainą. Ekonomiškai naudingiausiu pasiūlymu laikomas mažiausios kainos pasiūlymas. Pasiūlymo kaina turi būti nurodoma eurais ir apskaičiuota taip, kaip nurodyta pirkimo sąlygų 1 priede. Apskaičiuojant pasiūlymo kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.

13.2. Perkančioji organizacija į pasiūlymų eilę įtraukia visus, išskyrus atmestus, pasiūlymus, pažymint, kurie pasiūlymai nebuvo vertinami. Pasiūlymų eilė nustatoma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė tik vienas tiekėjas ar pirkimo procedūrų metu atmetus kitus pasiūlymus, liko tik vienas tiekėjas).

13.3. Laimėjusiu gali būti nustatytas toks pasiūlymas, kuris atitinka VPĮ 45 straipsnio 1 dalyje nustatytas sąlygas.

13.4. Dalyviai ne vėliau kaip per 3 darbo dienas nuo sprendimo priėmimo raštu informuojami apie procedūros rezultatus, vadovaujantis VPĮ 58 straipsnio 1 dalies reikalavimais.

**14. PIRKIMO SUTARTIES SUDARYMAS**

14.1. Perkančioji organizacija sudaryti sutartį, pagal pirkimo sąlygų 2 priede pateiktą sutarties projektą siūlo tam tiekėjui, kurio pasiūlymas yra nustatytas laimėjusiu. Tiekėjas sudaryti pirkimo sutarties kviečiamas raštu ir jam nurodomas laikas, iki kada jis turi sudaryti sutartį.

14.2. Sudarant pirkimo sutartį, joje negali būti keičiama laimėjusio tiekėjo pasiūlymo kaina (įkainiai) ir pirkimo dokumentuose nustatytos pirkimo sąlygos.

14.3. Pirkimo sutarties sąlygos jos galiojimo laikotarpiu gali būti keičiamos VPĮ 89 straipsnyje nustatyta tvarka.

14.4. Pirkimo sutartis turi būti sudaroma nedelsiant. **Pirkimo sutarties sudarymo atidėjimo terminas** **netaikomas.**

14.5. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį VPĮ ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tokiu atveju arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jeigu reikalaujama) arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo (jeigu reikalaujama) ar neįvykdžiusio kitų pirkimo sutarties įsigaliojimo sąlygų, jeigu tenkinamos VPĮ 45 straipsnio 1 dalyje išdėstytos sąlygos.

14.6. Sutartis sudaroma elektronine forma elektroninių ryšių priemonėmis. Sutartis įsigalioja, kai Sutarties šalys ją pasirašo kvalifikuotais elektroniniais parašais. Sutartis galioja, iki bus išnaudota pradinės Sutarties vertė, kuri nurodyta Sutarties 2 punkte, bet ne ilgiau kaip 12 (dvylika) mėnesių arba iki Sutarties nutraukimo. Sutarties galiojimo pabaiga neatleidžia šalių nuo pareigos tinkamai įvykdyti Sutartimi prisiimtus įsipareigojimus.

Sutarties įvykdymas užtikrinamas delspinigiais ir baudomis.

**15. PIRKIMO PROCEDŪRŲ NUTRAUKIMAS.**

15.1.Bet kuriuo metu iki pirkimo sutarties sudarymo perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti (nėra lėšų paslaugoms apmokėti, kt.), arba pirkimo dokumentuose padaryta esminių klaidų, dėl kurių pirkimas tampa netikslingas ar jį įvykdžius būtų įsigytas perkančiosios organizacijos poreikius neatitinkantis pirkimo objektas ir privalo tai padaryti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.

15.2. Perkančioji organizacija neatlygina dalyviams nuostolių, patirtų dėl pirkimo procedūrų nutraukimo.

**16. GINČŲ NAGRINĖJIMO TVARKA.**

16.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai VPĮ VII skyriuje nustatyta tvarka. Pretenzija turi būti pateikta raštu. Perkančiosios organizacijos priimtas sprendimas gali būti skundžiamas teismui VPĮ VII skyriuje nustatyta tvarka.

16.2. Perkančioji organizacija nagrinėja tik tiekėjų pretenzijas, kurios gautos iki pirkimo sutarties sudarymo dienos ir pateiktos laikantis VPĮ 102 straipsnio 1 dalyje nustatytų terminų.

16.3. Perkančioji organizacija, gavusi pretenziją, sudaro pirkimo sutartį ne anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 dienų.

**PRIDEDAMA:**

1. Pasiūlymo forma (1 priedas);

2. Cheminių medžiagų techninė specifikacija (2 priedas);

2. Sutarties projektas su priedais (3 priedas).

Sąlygas parengė:

|  |  |  |
| --- | --- | --- |
| Centrinio viešųjų pirkimų ir koncesijų skyriaus vedėja |  | Daiva Čeponienė |
|  |  |  |
| Centrinio viešųjų pirkimų ir koncesijų skyriaus vyr. specialistė |  | Sigutė Taškūnienė |
|  |  |  |
| Sąlygas suderino: |  |  |
| Bendrųjų reikalų skyriaus vedėjas |  | Artūras Andriuška |
|  |  |  |
| Bendrųjų reikalų skyriaus Aprūpinimo poskyrio vedėja |  | Indra Jasiukaitienė |

|  |  |  |
| --- | --- | --- |
| Bendrųjų reikalų skyriaus Aprūpinimo poskyrio specialistė |  | Emilija Bakutė |